ત્યાંજ પીડિતાના પિતાએ જણાવ્યું હતું કે, આઇસીયુમાં દાખલ કરાયા બાદ અમારી પુત્રી સાથે કોઇને પણ મળવાની પરવાનગી આપવામાં આવી નહતી. સામાન્ય વોર્ડમા ટ્રાન્સફર થયા બાદ તેણે તેની માતાને આ અંગે જાણકારી આપી હતી. જો પોલીસ આરોપીઓની ધરપકડ કરશે નહી તો અમે મુખ્યમંત્રી કાર્યાલય સાથે સંપર્ક સાધીશું. ત્યાંજ હોસ્પિટલના અધિકારીઓએ જણાવ્યું કે, આ એક ખોટી ફરિયાદ છે, સુનીલ કુમાર 3 વર્ષથી અમારી હોસ્પિટલમાં કામ કરી રહ્યો છે અને અમે તમામ મેડિકલ તપાસ કરી છે અને પોલીસને સીસીટીવી ફૂટેજ પણ આપી છે.